钦定古今图书集成/明伦汇编/闺媛典/第323卷 > 皇清五十六 > 霍挺生妻卫氏
## 钦定古今图书集成/明伦汇编/闺媛典/第323卷 > 皇清五十六 > 霍挺生妻卫氏

按《广州府志》：“卫氏，番禺人，南海霍挺生妻。生早亡，无子，贫无寸土。或劝改适，泣曰：‘我去则夫祀绝矣。矢死靡他，欲为夫立嗣，族人以其贫，鲜肯就者，氏罄所有，衣饰权子母，积四十馀年，粗粝自苦，稍足衣食。每遇祭日，则泣诉祖祠，恳之族老，求延夫一线之脉。族人哀其苦节，举本房弟信忠次子履章继之’。”